קרן קוך

קרן קוך (נולדה ב-2 בינואר 1972) היא משוררת, יוצרת תיאטרון ופרפורמנס רב תחומי, מורה לתיאטרון ודרמטורגית ישראלית.

ביוגרפיה וקריירה 
קוך נולדה וגדלה ברחובות, לשני הורים מדענים במכון ויצמן למדע. למדה בתיכון דה שליט ברחובות. במהלך שירותה הצבאי בצה"ל הייתה מפיקה בלהקות צבאיות, ובהמשך שירתה כמפיקה בעיתון "במחנה".

קוך למדה בבית הספר למשחק של סמינר הקיבוצים, ולאחר מכן שיחקה בתיאטרון גשר באנסמבל הצעירים, ובתיאטרון "הבימה" עם ההצגה "ואז התחבקנו" בבימויו של איציק ויינגרטן, שזכתה בפרס ההצגה הטובה ביותר בפסטיבל עכו בשנת 1999.

בשנת 1999 הצטרפה קוך למעבדת התיאטרון: השולחן המשפחתי בקיבוץ כברי בהנחיית הבמאי דודי מעיין, ויחד עם אנסמבל היוצרים הקימו בשנת 2002 את תיאטרון שלומי ליצירה אלטרנטיבית. במסגרת התיאטרון שיחקה בהצגות האנסמבל "קולקציית סתיו", "מפעל חיינו זיכרון ושיכחה" ו"השולחן המשפחתי".

ב-2003 השתתפה בתפקיד ראשי בסרט הטלוויזיה "הדמעות של אמסלם" לצידו של משה איבגי.

הייתה כתבת בכתב העת "תיאטרון".

קוך מתגוררת בשכונת עין הים בחדרה. לימדה תיאטרון בבית הספר הדמוקרטי בחדרה עד 2023, ובתיאטרון "הידית" בפרדס חנה.

יצירתה

בתחום כתיבת שירה 
בשנת 2005 יצא לאור ספר שיריה הראשון "אי אהבה" בסדרת ריתמוס, הוצאת הקיבוץ המאוחד. הספר זכה בפרס שרת התרבות בתחומי היצירה הספרותית בקטגוריה של ספר ביכורים.

בשנת 2015 יצא לאור ספר שיריה השני "עד תקרת הבית" בהוצאת קשב לשירה, בעריכתו של המשורר אלי אליהו.

בנוסף שיריה של קוך פורסמו בכתבי עת שונים: "גג", "הליקון", "עלי-שיח", "כתובת" והיא השתתפה בפסטיבלי שירה ברחבי הארץ.

הייתה חברת הוועדה האמנותית של פסטיבל השירה במטולה בין השנים 2016–2020.

קוך מנחה אירועי שירה וספרות בבית ביאליק בתל אביב.

כתיבת מחזות לתיאטרון 
 "שלוש אצבעות מתחת לטבור", תיאטרון הידית 2013
 "מי ששואל נשאר", תיאטרון תמונע, 2005
 "תמונות" פסטיבל תיאטרון קצר תיאטרון צוותא, 2002

קישורים חיצוניים 

 
 
 פרויקט קול אישה – בית אביחי, ריאיון עם קרן קוך בעריכת עינת יקיר
 שיר של שבת" מאת יונתן ברג, על הספר "עד תקרת הבית" באתר וואלה
 שלמה בן בסה, "תהום באמצע הסלון", עתון 77

הערות שוליים 

משוררות כותבות עברית
משוררים כותבי עברית
משוררות ישראליות
משוררים ישראלים
מחזאיות ישראליות
מחזאים ישראלים
סופרות ישראליות
סופרים ישראלים
חדרה: אישים
מורות למשחק בישראל
מורים למשחק בישראל
סגל במחנה
בוגרות תיכון דה שליט
בוגרי תיכון דה שליט
בוגרות בית הספר למשחק של סמינר הקיבוצים
בוגרי בית הספר למשחק של סמינר הקיבוצים
שחקניות תיאטרון ישראליות
שחקני תיאטרון ישראלים
מפיקות ישראליות
מפיקים ישראלים
ישראליות שנולדו ב-1972
ישראלים שנולדו ב-1972